                                                      ZAPISNIK


sa 21. sjednice Vijeća Gradske četvrti Gornji grad - Medveščak održane 28. veljače 2019. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 17:30 sati
Nazočni članovi Vijeća:
1. Luka Bogdan 
2. Marija Marinović 
3. Marija Gazzari
4. Miren Milović 
5. Mislav Herman
6. Nada Boban
7. Dejan Bosak 
8. Mirjana Džajo 
9. Tomislav Oreški
10. Vlasta Toth  
11. Neven Marković
12. Neda Raukar Gamulin
13. Tatjana Holjevac
14. Tin Pažur
15. Dijana Pečkaj Vuković

Nazočni djelatnici Gradskog ureda za mjesnu samoupravu:
1. Gordana Barač, voditeljica PO
2. Helena Ilona Bognar, viša stručna suradnica

Sjednicu je sazvao i predsjedava joj predsjednik Vijeća Gradske četvrti Gornji grad – Medveščak Luka Bogdan. Predsjednik Vijeća  konstatira da je na sjednici  nazočno 15  članova Vijeća  te da Vijeće može donositi pravovaljane odluke i zaključke. 
L. Bogdan otvara sjednicu, pozdravlja prisutne te se ispričava zbog kašnjenja. Zapisnik s 20. sjednice Vijeća gradske četvrti Gornji grad – Medveščak daje na verifikaciju, primjedbi na isti nema  te je jednoglasno prihvaćen sa 15 glasova ZA.

Utvrđivanje Dnevnog reda 

L. Bogdan  predlaže slijedeći 




DNEVNI RED    


1) Prijedlog zaključka  o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. 

2) Pitanja, prijedlozi i obavijesti

 te predlaže dopunu dnevnog reda ;

1) Prijedlog zaključka  o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. 

2) Prijedlog zaključka o postavi javnih zdenaca na području Grada Zagreba

3) Rasprava o Palainovki

4) Pitanja, prijedlozi i obavijesti


L. Bogdan  pita ima li dodatnih prijedloga, te budući da nema, stavlja na glasovanje prijedlog dopune dnevnog reda koji  je jednoglasno prihvaćen sa 15 glasova ZA. 
Nakon toga stavlja na glasovanje prijedlog cijelog dnevnog reda koji je također jednoglasno prihvaćen sa 15 glasova ZA.

L. Bogdan otvara 1. točku Dnevnog reda.

A.d.1 Prijedlog zaključka  o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. 

L. Bogdan predlaže da Vijeće razmotri izvješće i prihvati ga u dijelovima koji se odnose na izvršenje programa održavanja komunalne infrastrukture za Gradsku četvrt Gornji Grad-Medveščak te da isto u predloženom tekstu gradonačelnik uputi Gradskoj Skupštini na prihvaćanje.

N.Boban konstatira kako je sve više smeća u na području Gradske četvrti te navodi problem čišćenja.  Zanima se  postoji li plan sadnje novih drveća budući da je na mjestima gdje su stara porušena ostale čistine.

L. Bogdan predlaže da se do 15.3.2019. svi Mjesni odbori i Vijećnici donesu prijedloge lokacija, da se prijedlozi objedine te da se uputi dopis Zrinjevcu koji će se očitovati postoji li mogućnost da se kod Plana zamjenske sadnjeti prioriteti uzmu u obzir.

M. Milović obrazlaže problematiku vezanu uz čišćenje oko Zelenih otoka kod Male Scene, Medveščak 2.

T. Holjevec predlaže posebnu raspravu vezanu uz tu temu.

L. Bogdan  prihvaća posebnu raspravu na koju će se pozvati komunalni redari  te ljudi iz Čistoće.

L. Bogdan stavlja  Prijedlog zaključka  o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborimna Grada Zagreba u 2018.  na glasovanje.



Nakon glasovanja sa 14 glasova ZA i  jednim suzdržanim Vijeće prihvaća  izmjenu Plana komunalnih aktivnosti Gradske četvrti Gornji grad – Medveščak  u 2018. godini i donosi 


Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2018.



	1. Vijeće Gradske četvrti Gornji grad – Medveščak   razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Gornji grad – Medveščak  u 2018. te na planove malih komunalnih akcija mjesnih odbora na području Gradske četvrti za 2018.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.


A.d.2 Prijedlog zaključka o postavi javnih zdenaca na području Grada Zagreba

L. Bogdan obavještava kako je dobiven dopis od pročelnice Gradskog ureda za mjesnu samoupravu u kojem se traži da se do 6. ožujka dostavi prijedlog o postavi javnih zdenaca na  maksimalno tri lokacije na području Gradske četvrti Gornji Grad - Medveščak.

Nakon kraće rasprave u kojoj su sudjelovali D. Pečkaj Vuković, T. Holjevac, N. Raukar-Gamulin i N. Boban Vijeće donosi jednoglasno sa 15 glasova ZA





ZAKLJUČAK
o prijedlogu lokacija za postavljanje javnih zdenaca

1. Vijeće predlaže slijedeće tri lokacije za postavljanje javnih zdenaca u 2019. na području Gradske četvrti Gornji grad – Medveščak:
· Kaptol
· Tuškanac (park) i 
· Gupčeva zvijezda

2. Vijeće predlaže i dvije dodatne lokacije;
· Ulica Milana Šufflaya (park između OŠ I.G. Kovačića i Doma zdravlja Zagreb Centar) i
· Dubravkin put (dječje igralište)

3. Ovaj će zaključak biti dostavljen Gradskom uredu za mjesnu samoupravu na daljnje postupanje. 

A.d.3 Rasprava o Palainovki

U. Raukar-Gamulin navodi kako je na 18. sjednici Vijeća Gradske četvrti  30. studenog donesen zaključak na koji nije dobiven odgovor od GU za prostorno uređenje, izgradnju Grada, graditeljstvo, komunalne poslove i promet te izražava nezadovoljstvo što je na nadstrešnicu uz kavanu Palainovku postavljena staklena stijena.

Nakon kraće rasprave u kojoj su sudjelovali T. Oreški, M. Herman, T Holjevac, D. Pečkaj Vuković, N. Boban i N. Raukar-Gamulin, L. Bogdan je iskazao zabrinutost zbog postupanja s kulturnim dobrom te zaključio da GU za prostorno uređenje, izgradnju Grada, graditeljstvo, komunalne poslove i promet te Gradski zavod za zaštitu spomenika , kulture i prirode izađu zajedno s predsjednikom Gradske četvrti  na teren te ispitaju i izvjeste dali je sve sukladno zakonu.

L. Bogdan stavlja raspravu o  Palainovki na glasovanje  te Vijeće donosi jednoglasno sa 15 glasova ZA 


ZAKLJUČAK
o izvedenim radovima na Ilirskom trgu  ispred Caffe bara Palainovka 


1. Vijeće se protivi protupropisnom zatvaranju staklenim stijenama „montažno demontažne nadstrešnice pergole“  Caffe bara Palainovka. 

2. Vijeće traži da se očevidom utvrdi jesu li navedeni radovi na izgradnji „montažno demontažne nadstrešnice pergole“  Caffe bara Palainovka izvedeni sukladno propisima i zakonima te da se nadležna tijela očituju o istom.

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet,  Gradskom zavodu za zaštitu spomenika kulture i prirode na daljnje postupanje te Gradskom uredu za mjesnu samoupravu.  

A.d.4. Pitanja, prijedlozi i obavijesti

L. Bogdan objašnjava kako se za situaciju na Vončininoj ulici čeka dokumentacija Mjesnog odbora te da će sve biti spremno za jednu od idućih  sjednica.
N. Raukar-Gamulin zanima kako će se urediti javnost rada Vijeća.
L. Bogdan  odgovara da se sjednica treba održati u adekvatnoj dvorani te da će biti potrebno  u tome slučaju promijeniti mjesto održavanja.
N. Boban navodi kako je zadnja sjednica objevljena u travnju 2017. te da se treba osigurati javnost poziva.
G. Barač odgovara kako su sve sjednice dosada objavljene osim današnjeg poziva.
 Sjednicu napuštaju M. Džajo i N. Marković
T. Holjevac  daje informacije vezane uz idejni projekt za Optiku Gornji Grad - Medveščak.
L.Bogdan zatvara sjednicu.

Sjednica završena u 18:50



KLASA:026-02/19-001/127
URBROJ: 251-06-11-7-19-11
Zagreb, 1.ožujka  2019.






         Predsjednik Vijeća Gradske četvrti
							     Gornji grad – Medveščak

								   Luka  Bogdan

